MLDataScientist/Wikipedia-uzbek-2024-05-01 huggingface dataset:
Yonboshqalʼa

Yonboshqal’a (Jonbosqal’a) — Qoraqalpog’iston Respublikasi To’rtko’l tumanidagi Yonboshqal’a fermer xo’jaligi hududida Sulton Uvays tog’ining sharqiy etagida Aqchadaryo o’zanidagi qiyalikda qurilgan.  Yodgorlik 1939 yilda S.P. Tolstov rahbarligidagi Xorazm arxeologiya - etnografiya ekspeditsiyasi xodimlari tamonidan topilib 1940, 1946 yillarda qazish ishlari olib borilgan. Yodgorlikning rejalashtirilishi to’g’riburchak shaklda 200 x 170m, ya’ni 3,4 ga qadimda ikki qatorli devor bilan o’rab olingan bo’lib, ular o’rtasidagi yo’lak kengligi 2,80 m. Tashqi devor qalinligi 1,20 m, ichki devor esa 1 m, umumiy devor qalinligi 5 m balandligi 5 – 10 m. Mudofaa devorining pastki qismi paxsadan tiklangan bo’lib, undagi yo’lakning yuqori  qismi svod shaklida yopilgan, Paxsa devor poydevorga qurilgan, qo’shimcha devor-protexiyzma mavjud emas, bu devorning balandligi 1,6 m. Devorda  shinaklar mavjud emas, paxsa devor ustiga g’ishtdan devor qurilgan, ochiq holatda yo’lak mavjud. Devorda ikki qatorli shaxmat uslubda  kamon o’qi uchli shinaklar joylashgan. SHinaklar yo’nalishi yon  tomonga egri holda, devor burchaklarida uch shinak bo’lib yon va to’g’ri yo’nalgan. SHinaklar o’rtasidagi oraliq maydoni 1,20 m, ichki tomonda  kenglik 18-20 sm, tashqi tomonda esa 0,75 m, ichki qismi samon loy bilan shuvalgan. Paxsa devordan keyingi qurilgan devor teng tomonli g’ishtlar shaxmat uslubida quyilgan 40-40-10 sm, ular yon va pastki qismlarida 0,3- 0,5 sm loy qatlami mavjud, g’ishtlarda aylana, yarim aylana, ikki yonma-yon yo’nalgan to’g’ri chiziq va turli belgilarga ega bo’lgan tamg’alar uchraydi. SHimoliy devor markazida  yagona darvoza joylashgan bo’lib, bir necha aylanma daxliz “Labirint” bilan mustahkamlangan. Inshoot to’g’riburchak shaklda, uzunligi 52 m, kengligi 20 m, kirish qismi 3,5 m devordan yon tomonga o’sib chiqishi 18 m labirint devori yo’lakga ega, devor balandligi qal’a devori bilan teng, umumiy maydoni 0,1 ga. Labirint devori ham ma’lum masofada joylashgan kamon uqi uchli shinaklarga ega. Qal’a devori burjlarga ega emas, lekin ko’p sonli shinaklar mavjud. Devor va devor burchaklaridagi shinaklar burj vazifasini bajargan. Darvozadan to’g’ri tomonga kengligi 30 m utgan bo’lib, ichki qismini ikki mahallaga ajratgan, har bir mahalla 200 ta yaqin turli hajmdagi uy xonalari joylashgan. Yodgorlik ibodatxonaga ega, lekin ark mavjud emas. Arxeologik ashyolar asosida yodgorlik mil. av. IV asrda qurilgan bo’lib, milodiy IV asrigacha madaniy hayot bo’lgan.

Manbalar

Havolalar 
Толстов С.П. Древний Хорезм. М, 1948.
Lyndon Johnson

Lyndon Johnson (, 1908.27.8, Stonewall yaqinida, Texas shtati — 1973.23.1, San-Antonio, Texas shtati) — AQSHning 36-prezidenti (1964—68); Demokratlar partiyasidan; vitse-prezident (1961—63). Jonson hukumati Vyetnamga qarshi urush boshlagan, Dominikana Respublikasining ichki ishlariga qurolli yoʻl bilan aralashgan (1965).

Manbalar

Havolalar 

1908-yilda tugʻilganlar
27-avgustda tugʻilganlar
1973-yilda vafot etganlar
23-yanvarda vafot etganlar
Prezidentlar
AQSh vitse-prezidentlari
AQSh prezidentlari
Malé

Malé Italiyaning Trentino — Alto Adige/Südtirol mintaqasida joylashgan kommunadir. Trento provinsiyasi tarkibiga kiradi. Maydoni — 26 km2. 2147 nafar aholi istiqomat qiladi (2008).

Manbalar

Havolalar 
 Rasmiy sayti 

Italiya kommunalari

kk:Мале
Habib Yusufiy

Habib Yusufiy (taxallusi; asl ismi - Habibullo Yusufov, 1916 -yil, 14 - fevral, Samarqand, O'zbekiston - 1945 -yil, 4 - fevral, Varshava, Polsha) — mashhur vatanparvar tojik shoiri, tarjimoni va adabiyotshunosi.
1916 — yil 15 — fevral kuni Samarqanddagi mudarris oilasida dunyoga kelgan. Yetti yoshidan maktabga borib, yetti yillik maktabni bitirgach Samarqand erkaklar pedagogik texnikumiga oʻqishga kirdi. U adabiy toʻgaraklarning doimiy aʼzosi edi. Toʻgarakda tekshirilgan va ommaga manzur boʻlgan sheʼrlari devoriy gazetaga chop etilardi.
1935 — yil texnikumni bitirib, oʻrta maktablarda tojik tili va adabiyoti fanidan dars berar, shu bilan bir qatorda 1936 — yildan O'zbekiston davlat universitetining filologiya fakultetida kechki payt taʼlim olardi. Kechki taʼlimdan voz kechib, 1937 — yil sentabridan kunduzgi taʼlimda oʻqidi. U yerda yaxshi tahsil olgani va jamoat ishlarida faolligi uchun koʻp mukotlar bilan taqdirlashgan. Talabalik yillarida uning ilk sheʼriy toʻplami „Vatan taronasi“ (1939) nomi bilan nashrdan chiqdi va unga katta shuhrat keltirdi. Shu yili u Tojikiston Yozuvchilar uyushmasiga a'zo bo'ldi. Universitetni bitirgandan soʻng, 1940 — yil Dushanbega borib Tojikiston fanlar akademiyasining adabiyot va tarix filialida ilmiy xodim etib tayinlandi.
Yusufiy qisqa muddat ichida bir necha klassik rus adiblari — Pushkin, Lermontov va boshqalarning asarlarini mohirlik bilan tojik tiliga oʻgirgan.
Shoir 1942 — yil Armiyaga chaqiriladi. U Ona Vatani uchun fashistlarga qarshi soʻnggi nafasgacha kurashadi va 1945 — yil 15 — fevralda dushman oʻqidan yaralanib halok boʻladi. Ro'dakiy nomidagi Til va adabiyot institutida saqlanayotgan Habib Yusufiy arxivida Harbiy komissariat tomonidan shoirning oila a'zolariga yuborilgan maktubida shunday yozilgan: "Leytenant Yusufov Habibullo frontda qattiq yarador bo'lib, 1945 -yilning 4 - fevralida Polshada vafot etdi va rus harbiylari qabristonidagi 9 - qabrda, Varshava guberniyasining Veshtun mavzechasida dafn etilgan."
Yusufiy Lermontov, Usmon Nosir, Federiko Garsia Lorka kabi juda qisqa yashadi. Undan faqatgina bitta sheʼriy toʻplam qolgan boʻlsa-da, sheʼrlarining Vatanga muhabbat va fashistlarga nafrat hissi bilan bitilganligi tojik xalqining yuragida chuqur iz qoldirdi.

Shoirlar
Mixail Lifits

Michail Lifits – asli oʻzbekistonlik nemis musiqachisi, pianinochi. Gannoverdagi Musiqa va teatr maktabini () va Imoladagi musiqa akademiyasini tugatgan. 2009-yilda u Janubiy Karolinada boʻlib oʻtgan Hilton Head International Piano Competition festivalida va boshqa bir qancha festivallarda sovrindor boʻlgan.

Manbalar

Havolalar 
 Rasmiy sayt
2016

2016-yil (MMXVI) — XXI asrning 16-yili. Kabisa yili.

Muhim voqealar 
 12-fevral. Moskvadagi Tretyakov galereyasida rassom Valentin Serov ishlariga bagʻishlab ochilgan koʻrgazma.
 22-fevral. Facebook asoschisi Mark Zuckerberg va jurnalistlar Butunjahon mobil kongressida Gear VR virtual reallik koʻzoynaklari namoyish qilishdi.  
 28-fevral. Aktyor Leonardo Di Caprio ilk bora „Oscar“ mukofotiga loyiq topildi. 
 13-mart.  Braziliya prezidenti Dilma Rousseff isteʼfosi talab qilindi. 
 25-may. Liviya qirgʻoqlarida muhojirlar boʻlgan kema agʻdarilib ketdi va choʻkdi. 
 8-iyul. Dallasdagi tartibsizliklar (2016): Bu erda 8 iyulga oʻtar kechasi besh nafar politsiyachi otib oʻldirildi.
 10-iyul. Portugaliya milliy futbol terma jamoasi UEFA kubogini oldi.
 13-iyul. David Cameron Buyuk Britaniyaning Yevropa Ittifoqidan ajralib chiqishi haqidagi Brexit referendumi natijalari eʼlon qilingach, oilasi bilan Dauning-stritdagi qarorgohni tark etdi.
 17-iyul. Turkiya prezidenti Recep Tayyip Erdoğan Turkiyadagi harbiy toʻntarishga urinish (2016) vaqtida halok boʻlgan kishilarning dafn marosimida qatnashdi.
 5-avgust. Rio-de-Janeyroda Yozgi Olimpiada oʻyinlari 2016 ochilish marosimi. 
 24-avgust. Italiyaning Amatriche shahrida kuchli zilzila. 
 8-noyabr. AQSh przidentlik saylovi (2016): Donald Trump prezident etib saylandi.
 4-dekabr. Oʻzbekiston prezidentlik saylovlari (2016) boʻlib oʻtdi.
 14-dekabr Oʻzbekistonning yangi saylangan Prezidenti Shavkat Mirziyoyev Oliy Majlis palatalarining qoʻshma majlisida qasamyod qildi.
 19-dekabr. Rossiyaning Turkiyadagi elchisi Andrey Karlovni otib oʻldirildi.

Vafot etganlar 
 30-may. Erkin Vohidov - shoir, dramaturg.
 10-iyun. Muhammad Ali (bokschi) - taniqli bokschi.
 2-sentabr. Islom Karimov - Oʻzbekiston Prezidenti.
 14-oktabr. Bhumibol Adulyadej - Tailand qiroli.
 5-noyabr. Abdulla Oripov - shoir.
Sverker Johansson

Sverker Johansson (shved. Sverker Johansson) — Shvetsiyalik fizik va vikipediyachi. Fizika fanlari nomzodi, lingvistika boʻyicha sanʼat magistri darajasiga ega. Vikipediyaning shved, sebuan va varay tillaridagi boʻlimlarida bot yordamida bir necha million maqola yaratgan.

Manbalar 
 Publikationslista från Högskolan Dalarna 
 Lsjbots användarsida på Wikipedia
 Writing Wikipedia articles by the million, föreläsning av Sverker Johansson, 2013
Sean Parker

Shon Parker (1979-yil 3-dekabrda tugʻilgan) – amerikalik tadbirkor va xayriyachi. Napster fayl almashish kompyuter xizmati asoschisi va Facebook ijtimoiy tarmogʻining birinchi prezidenti. Plaxo, Causes, Airtime.com va Brigade onlayn platformalari asoschilaridan biri. Parker Jamgʻarmasining asoschisi va raisi boʻlib, tabiiy fanlar, global sogʻliqni saqlash va fuqarolik ishlariga eʼtibor qaratadi. Forbes jurnalining 2022-yilgi dunyo milliarderlari roʻyxatida 2,8 milliard dollar boyligi bilan 1096-oʻrinni egalladi.

Biografiyasi 
Parker Virjiniya shtati Herndon shahrida televidenie reklama brokeri Dayana Parker va okeanograf olim Bryus Parker oilasida tugʻilgan. Parker yetti yoshga toʻlganda, otasi unga Atari 800 qurilmasida dasturlashni oʻrgatgan. Yoshligida Parkerning sevimli mashgʻulotlari xakerlik va dasturlash edi. „Fortune 500“ kompaniyasi tarmogʻiga buzib kirganida, otasi uning kompyuter klaviaturasini uzib qoʻygan, Parker esa tizimdan chiqa olmagan. Uning IP-manzili fosh boʻlganligi sababli, FQB xodimlari 16 yoshli yigitni qoʻlga olishdi. Parker 18 yoshga toʻlmagani uchun, jamoat ishlariga hukm qilingan.

Filmda 
„Ijtimoiy tarmoq“ filmida Sean Parker rolini Justin Timberlake ijro etgan.

Manbalar 

Facebook
AQSh tadbirkorlari
AQSh milliarderlari
Yashayotgan insonlar
Nasimiy Rahmonov

Nasimiy Rahmonov (1978) — Yakutiya jamoat arbobi, „Aziya“ MChJ bosh direktori, Respublika Saxa (Yakutiya), Neryungri shahrining „Churapchi“ bozorining direktori, huquq himoyachisi, Neryungri tumani oʻzbek diasporasining rahbari.

Hayot yoʻli 
Nasimiy Dildorbekovich Rahmonov 6-iyul 1978 yili Oʻsh shahrining Shayxlar mahallasida tugʻilgan, millati oʻzbek. Otasi Bobur nomli Oʻsh Davlat akademik oʻzbek musiqali drama teatrining artisti, jurnalist, shoir va Oʻshda taniqli jamoat arbobi Dildorbek Rahmonovdir.

 1995 yili Andijon qurilish texnikumini tamomlagan.
 1995 yildan beri ishbilarmon.
 2004 yildan Rossiya Federatsiyasi fuqarosi.
 22 mart 2011 yildan Respublika Saxa (Yakutiya), Neryungri shahrining „Churapchi“ bozorining direktori.
 2011 yildan „Aziya“ MChJ bosh direktori.

Ishbilarmonlarni haq-huquqlarini himoyalash maqsadida Rossiya Federatsiyasi Prezidentlari V.V. Putin va D.A. Medvedev nomlariga bir necha marta murojaat qilgan, huquq himoyachisi boʻlib ishlaydi.

Respublika Saxa (Yakutiya), Neryungri tumani oʻzbek diasporasining rahbari. Sport bilan faol shugʻullanadi.

Manbalar

Havolalar 
 Personi Tsentrazii 
 Biografii znamenitostey
 Vsemirnaya multiyazichnaya set natsionalnix bibliotek
 Kto yest kto. Biograficheskaya spravka
 Intervyu Raxmonova (04:00-04:40 min.)
 Ovoщnoy skandal intervyu Raxmonova
 Raxmonov poluchil priz „Luchshiy igrok“
 Raxmonov gendirektor OOO „Aziya“ 
 Raxmonov gendirektor OOO „Aziya“ 
 V Neryungri sostoyalas vstrecha musulman s mestnimi vlastyami. Avtor Nasimiy Raxmanov 
 Nasimiy Rahmonov — Yakutiya jamoat arbobi, „Aziya“ MChJ bosh direktori, Neryungri shahrining „Churapchi“ bozorining direktori

6-iyulda tugʻilganlar
1978-yilda tugʻilganlar
Shaxsiyatlar
Oʻzbeklar
Qirgʻizistonlik oʻzbeklar
Qirgʻiziston kishilari
Qirgʻiziston shaxsiyatlari
Qirgʻiziston tarixi
Oʻsh shahrida tugʻilganlar
Kidariylar

Kidariylar — kelib chiqishi masalasida har xil taxminlar mavjud. Ba'zilar turkiy xalq desa, boshqalari eroniy deb hisoblashadi..
Kidariylarning birinchi podsholaridan biri Kidara I bo'lgan.
Kidariylar Oltoy togʻlari va Sharqiy Turkiston oraligʻidan janubiy-gʻarbga siljib, 420-yilda Bolo (Naxshab) shahrini oʻziga qarorgoh qilishgan va Xioniylar davlati bilan qoʻshni boʻlib qolganlar.

5-asrning 2-yarmida Xioniylar va Kidariylar davlati hududini oʻz ichiga olgan yangi bir davlat eftaliylar sulolasi oʻrtaga chiqadi va 6-asr 60-yillarigacha Markaziy Osiyodagi eng yirik davlatga aylanadi...

Sosoniylar imperatori Feruz I va eftaliylar bilan ziddiyat 
Sosoniylar imperiyasi tashkil topganidan beri uning hukmdorlari, xususan, rimliklardan o'lpon yig'ish orqali o'z saltanatlarining qudratini ko'rsatdilar. Biroq sosoniylarning sa’y-harakatlari 5-asr boshlarida kidariylar tomonidan to‘xtatildi va Sosoniy hukmdorlar Yazdigard I (399–420-yillar), Bahrom V (420–438) va Yazdigard II (438–457) eftaliylarga soliq tol'lashga majbur bo'lgan. Garchi bu sosoniylar xazinasini bezovta qilmagan bo'lsa-da, baribir bu holat Sosoniylar imperiyasi uchun kamsitilish edi. Yazdigard II oxir-oqibat o'lpon to'lashdan bosh tortdi, natijada kidariylar milodiy 464-yilda sosoniylarning hukmron shohi Feruz I ga qarshi urush e'lon qildi. Feruzda jang qilish uchun askar yetishmasdi va shuning uchun Vizantiya imperiyasidan moliyaviy yordam soʻradi, Vizantiya esa uning iltimosini rad etadi. Feruz kidariylar podshosi Kunxosga sulh taklif qiladi va unga singlisini turmushga taklif qiladi, lekin uning oʻrniga maqomi past bir ayolni yuboradi. Oradan bir qancha vaqt oʻtib Kunxos Feruzning yolgʻon vaʼdasidan xabar topdi va oʻz navbatida uni aldamoqchi boʻlib, qoʻshinini kuchaytirish uchun harbiy mutaxassislar yuborishni iltimos qildi. 300 kishilik harbiy mutaxassislar guruhi Balom (Balx)dagi Kunxos saroyiga yetib kelganida, ular oʻldirilgan. Taxminan shu davrda Feruz eftaliylar bilan ittifoq tuzdi va ularning yordami bilan u 466-yilda kidariylar ustidan g‘alaba qozondi va Baqtriyani qisqa muddatga sosoniylar nazoratiga o‘tkazdi va Balxda o‘zining oltin tangalarini chiqardi. Oltin tanga uslubi asosan Kidariy tangalariga asoslangan bo'lib, Feruz ikkinchi toj kiygan holda tasvirlangan. 467-yilda sosoniylar elchisi Vizantiya poytaxti Konstantinopolga yetib keldi va u yerda kidariylar ustidan gʻalabasini eʼlon qilindi. 468-yilda Shimoliy Xitoyga yuborilgan Sosoniy elchisi ham xuddi shunday qilgan.

Manbalar

Adabiyot 
 Shoniyozov K., Oʻzbek xalqining shakllanish jarayoni, T., 2001.

 

Turkiy xalqlar
Osiyo tarixi
Markaziy Osiyo xalqlari
Pokiston tarixidagi davlatlar
Afgʻoniston sulolalari
Olivye (salat)

Olivye () — salat turlaridan biri. Asosan Rossiya va sobiq SSSR davlatlarida ommabop bayramona salat hisoblanadi. Baʼzida ushbu salat baʼzi davlatlarda Rus salati yoki Poytaxt salati deb nomlanadi.

Manbalar

Havolalar 
 Anna Kushkova. V sentre stola: zenit i zakat salata „Olive“
 Rassledovaniya S. Olivyushkina: „Delo o tayne salata olive“. 
 Samiy bolshoy v mire salat olive 

Rus oshxonasi
Salatlar
Kartoshkali taomlar
Sovet oshxonasi
Ukraina oshxonasi
Ispaniya oshxonasi
Eron oshxonasi
Yevropa taomlari
Tuxumli taomlar
Tyopliy Stan (maʼnolari)

Tyopliy Stan () — Rossiya toponimi. Rossiyadagi Oʻrta Osiyo va Kavkaz davlatlari muxojirlari ushbu toponimni Iliqiston, Issiqiston deb tarjima qilishadi va atashadi.

Moskva 
 Tyoply Stan — Rossiya poytaxti Moskva shahrining janubi-sharqiy maʼmuriy okrugidagi tumanlardan biri. Ichkishahar munisipal birlik. 
 Tyoply Stan — Moskva metropoliteninig Kalujsko-Rijskaya yoʻnalishidagi bekatlardan biri.
 Tyoply Stan — Moskva metropoliteninig «Tyopliy Stan» bekati oldidagi avtostansiya (bekat).
 Tyoply Stan — Moskva shahrining «Tyopliy Stan» tumanidagi koʻchalardan biri.

Samara viloyati 
 Tyoply Stan — Rossiyaning Samara viloyatidagi Yelxovskiy tumanida joylashgan qishloqlardan biri.
Anvar Azimov

Azimov, Anvar Sarvarovich (22-noyabr, 1950-yil) - rossiyalik taniqli diplomat. U 1950-yilning 22-noyabrida yozuvchi va diplomat Sarvar Azimovlar oilasida Toshkentda tavallud topgan. Millati jihatidan - Oʻzbek.

Tarjimai holi
Anvar Azimov 1973-yilda Moskva Davlat Xalqaro aloqalar Institutining () "Xalqaro aloqalar" sohasini tamomlab va shu yilning o'zida diplomatik faoliyatini boshlagan.

Faoliyati
 1994-1998-yillarda Rossiyaning Hindistondagi elchihonasida maslahatchi elchisi.
 1998-2000-yillarda Rossiya Tashqi ishlar vazirligi (TIV) qoshidagi uchunchi Osiyo departamenti direktori o'rinbosari.
 2000-2002-yillarda Rossiyaning Yugoslaviyadagi maslahatchi elchisi hamda Bosniya va Gersogovina boʻyicha Yuqori kengashida Rossiyaning vakili sifatida.
 2003 - 2005-yillarda Rossiya Tashqi Ishlar vazirligi (TIV) qoshidagi Umumyevropa hamkorlik departamenti direktori o'rinbosari.
 2005-yilning 10-oktabridan to 2008-yilning 31-iyuliga qadar Rossiya Federatsiyasining Zambiyadagi Favqulodda va Muxtor elchisi.
 2008-yilning 31-iyulidan а to 2011-yilning 7-iyuniga qadar Venadagi Yevropa Xavfsizlik va Hamkorlik Tashkilotida Rossiya Federatsiyasining doimiy vakili. 
 2011-2015-yillarda Rossiya Federatsiyasining Tashqi Ishlar vazirligining muhim vazifalar bo'yicha elchisi.
 2015-yilning 30-iyunidan Rossiya Federatsiyaning Xorvatiyadagi Favqulodda va Muxtor elchisi.

Diplomatik rang
2009-yilning 17-noyabrida Rossiya Federatsiyasi Prezidenti qaroriga ko'ra Anvar Azimovga Favqulodda va Muxtor elchi darajasi munosib koʻrilgan.

Mukofotlari
 Sharaf ordeni (8-iyul, 2011-yil) — Rossiya Federatsiyasining Tashqi siyosatini amalga oshirishda qoʻshgan ulkan hissasi va uzoq yillik diplomatik hizmatlari uchun taqdirlangan. 
 2013-yilda Vladimir Putin farmoniga oid Rossiyaning I - darajali diplomati unvoni bilan taqdirlangan...

Manbalar

1950-yilda tugʻilganlar
22-noyabrda tugʻilganlar
Radiy Rahimov

Radiy Rahimov (05.12.1952, Toshkent, OʻzSSR, SSSR) — Sovet Ittifoqi futbolchisi (1970-1991). OʻzSSR va Ittifoq terma jamoalarida oʻynagan.

Manbalar 

5-dekabrda tugʻilganlar
1952-yilda tugʻilganlar
Toshkentda tugʻilganlar
Alifbo boʻyicha futbolchilar
Alifbo boʻyicha sportchilar
SSSR erkak futbolchilari
Paxtakor jamoasi futbolchilari
Portobuffolé

Portobuffolé Italiyaning Veneto mintaqasida joylashgan kommunadir. Treviso provinsiyasi tarkibiga kiradi. Maydoni — 5 km2. 835 nafar aholi istiqomat qiladi (2008).

Manbalar

Havolalar 
 Rasmiy sayti  

Italiya kommunalari
Rustam Rahimov

Rustamxoʻja Rahimov (, 16.02.1975) — asli tojikistonlik havaskor bokschi. Yozgi Olimpiada oʻyinlari (2004)da bronza medal sohibi.

Manbalar
Staxan Rahimov

Staxan Mamadjanovich Rahimov (17-dekabr, 1937-yil, Andijon — 12-mart, 2021-yil, Moskva) — sovet oʻzbek va rus estrada xonandasi, Rossiya Federatsiyasi xalq artisti (2002).

Biografiyasi 
Staxan Rahimov 1937-yil 17-dekabrda Andijon shahrida tug‘ilgan. Millati boʻyicha — oʻzbek . Onasi, kelajakda taniqli xonanda, O‘zbekiston SSR xalq artisti Shahodat Rahimova (1919-1979) badavlat oiladan chiqqan .

Staxan Rahimovning birinchi ommaviy chiqishlari u atigi uch yoshida boshlangan. Besh yoshida Staxan haqiqiy sahnaga chiqdi. Onasi o‘shanda Toshkent musiqali drama teatrining solisti bo‘lib, barcha bosh rollarni ijro etgan.

Shahodat Moskva konservatoriyasiga malaka oshirishga yuborilganida Staxanni o‘zi bilan olib ketgan. Oʻsha yerda oʻrta maktabni tugatdi va Moskva energetika institutining talabasi boʻldi.

1960-yilda universitet havaskorlar tanlovining finalida qatnashib, Staxan oʻzining sevgilisi — Alla Ioshpe bilan tanishgan. 1963-yilda er-xotin professional pop sahnasiga duet sifatida kirishdi. Ularni butun mamlakatga tanildi, ularning kontsertlari nafaqat Sovet Ittifoqida, balki xorijiy mamlakatlarda ham oʻtkazildi, biron bir Kreml konserti duetsiz oʻtkazilmasdi.

1989-yildan-? Mosconcert direktori boʻlgan.

1999-yilda Moskvadagi „Rossiya“ davlat markaziy konsert zalida ijodiy duetning 35 yilligiga bagʻishlangan Alla Ioshpe va Staxan Rahimovning katta kontserti boʻlib oʻtdi.

2002-yilda Ioshpe va Rahimov Rossiya xalq artisti boʻldi.

2004-yilda Moskvada, „Rossiya“ davlat markaziy kontsert zalida ijodiy duetning 40 yilligiga bagʻishlangan „Pesnya dlinoy v jizn“ nomli konserti boʻlib oʻtdi. Konsertning „TV Senter“telekanalida namoyish etildi.

2005-yilda Moskvada Varete teatrida Alla Ioshpe va Staxan Rahimovning yakkaxon konserti boʻlib oʻtdi.

2021-yilda Alla Ioshpe va Staxan Rahimov „Sergey Lapin, Vlyublyonniy despot“ hujjatli filmida ishtirok etishdi.

Vafoti 
Staxan Rahimov rafiqasi Alla Ioshpe vafotidan (30.01.2021) bir yarim oy keyin 2021-yil 12-mart kuni 84 yoshida Moskvada vafot etdi. Oʻlim sababi buyrak va yurak muammolari edi. Xonanda bilan vidolashuv marosimi 16-mart kuni Markaziy klinik shifoxonada boʻlib oʻtdi. U Vostryakovskiy qabristoniga dafn etilgan.

Manbalar 

SSSR qoʻshiqchilari
Rossiya Federatsiyasining xalq artistlari
Qahramon Madumarov

Qahramon Madumarov 1954 — Qirgʻiziston jamoat arbobi, taniqli tadbirkor, ishbilarmon, arab tili yetakchi tarjimoni.

Hayot yoʻli 
Qahramon Abdurahmonovich Madumarov 3 mart 1954 yili Oʻsh shahrida xizmatchilar oilasida tugʻilgan, millati oʻzbek. Otasi Abdurahmon Madumarov (1929-2008) — taniqli tadbirkor, ishbilarmon, Oʻsh shahridagi maishiy xizmat korxonasi teri-jun sexining mudiri boʻlib ishlagan.

1977 yili Qahramon Madumarov Toshkent sharqshunoslik oliygoxini arab tili kasbi boʻyicha imtiyozli tamomlab, SSSRning Suriya, Yaman, Iordaniya Arab davlatlaridagi elchixonalarida, savdo vakolatxonalarida tarjimon, Oʻsh qirgʻiz-oʻzbek dorilfununida arab markazi rahbari, arab tili oʻqituvchisi, bosh oshpaz boʻlib ishlagan. Quronni yoddan biladi. Hozirda tadbirkor boʻlib ishlaydi. Oilali, ikkita oʻgʻli bor. Ukasi Botirjon Madumarov Toshkent davlat dorilfununi jurnalistika kulliyotini tamomlagan, Oʻzbekiston va Qirgʻiziston roʻznomalarida koʻplab maqolalari chiqqan. Ismat Xushevning „Oqlanmagan ishonch qissasi“ 1 kitob 12 bobida Sholoxov vatanida asarida oʻzining kursdoshi Botirjon Madumarov xaqida yozgan.

Koʻplab faxriy yorliqlar bilan taqdirlangan, 1985 yili ishdagi yuksak yutuqlari uchun SSSR Hukumati unga GAZ-2410 avtomobilini sovgʻa qilgan.

Manbalar

Havolalar 
 Tsentraziya Personi 
 Biografii znamenitostey
 Biografii izvestnix person
 Botirjon Madumarov xaqida 
 Botirjon Madumarov xaqida 

Shaxsiyatlar
Oʻzbeklar
Ishbilarmonlar
Tadbirkorlar
3-martda tugʻilganlar
1954-yilda tugʻilganlar
Qirgʻizistonlik oʻzbeklar
Qirgʻiziston kishilari
Qirgʻiziston shaxsiyatlari
Qirgʻiziston tarixi
Oʻsh shahrida tugʻilganlar
Bektosh Rahimov

Bektosh Rahimov (1924-2009) — OʻzSSR davlat arbobi, iqtisod fanlari nomzodi, Sovet Ittifoqi mehnat qahramoni, SSSR Oliy Soveti deputati (1976-1986).

Biografiya 
Mehnat faoliyatini 16 yoshida boshlang‘ich sinf o‘qituvchisi sifatida boshlagan. 1942-1945-yillarda armiyada xizmat qilgan. 1944-yilda VKP(b) safiga kirdi. 1945-1948-yillarda demobilizatsiyadan so‘ng boshlang‘ich maktab direktori, tuman xalq taʼlimi bo‘limi inspektori.

1948-yildan — mas’uliyatli xoʻjalik va partiya ishida.

1948-1950-yillarda — Narpay tuman kengashi raisi.

1950-1952-yillarda — Oʻzbekiston KP (b) MK huzuridagi partiya maktabi talabasi. Partiya maktabini tugatgach, u yerda muallimlik qilish uchun qoldiriladi, Oʻzbekiston Kompartiyasi Markaziy Komiteti huzuridagi Oliy partiya maktabi Oʻzbekiston Kompartiyasi qoʻmitasi kotibi etib saylanadi.

1953-yilda Toshkent davlat universitetini sirtdan tamomlagan, soʻng Oʻzbekiston Kompartiyasi Markaziy Qoʻmitasining masʼul tashkilotchisi, keyinroq Narpay kompartiyasining 1-kotibi etib tayinlangan.

1963-yildan 1968-yilgacha — Oʻzbekiston Kompartiyasi Xorazm viloyati qoʻmitasi birinchi kotibi.

1968-yil fevral oyida O‘zbekiston Kompartiyasi Andijon viloyati qo‘mitasining 1-kotibi lavozimiga o‘tkazildi va 1974-yilning dekabrigacha ishladi.

1974-yil 27-noyabrdan 1982-yil fevralgacha — Oʻzbekiston Kompartiyasi Samarqand viloyati qoʻmitasining 1-kotibi.

1986-yilgacha O‘zbekiston SSR Ministrlar Soveti Raisining o‘rinbosari bo‘lib ishlagan.

1976-yildan 1986-yilgacha — KPSS Markaziy Qoʻmitasi aʼzoligiga nomzod.

SSSR Oliy Kengashining 7, 8, 9, 10-chaqiriqlari deputati.

1986-yili Paxta ishi boʻyicha sudlangan. 1991-yilgi farmon bilan tiklandi, mukofotlari qaytarildi.

1991-2002-yillarda — Oʻzbekiston Respublikasi Faxriylar tashkilotlari uyushmasi kengashining raisi boʻlgan.

Toshkent shahrida yashagan. 2009-yil 5-yanvarda vafot etgan

Kitoblari 
 Рентабельное хозяйство (1984),
 Организация труда в животноводстве (1985),
 Высокодоходная отрасль животноводства (1985)
 Внутрихозяйственный расчет и его внедрение в АПК (1989)
 Организация и оплата труда в сельском хозяйстве (1992)

Manbalar 

Oʻzbekiston yetakchilari
Sotsialistik Mehnat Qahramonlari
Toshkent davlat texnika universiteti bitiruvchilari
Charlotte Rampling

Sharlott Rempling () — kino aktrisa.

Aktyorlar
Ingliz qoʻshiqchilari
Angliyalik aktrisalar
Angliyalik televideniye aktrisalari
Yashayotgan insonlar
Fransiyalik aktrisalar